Pyron a Zenon
Material: papyrus
Place: Arsinoites
Categories: Brief (privat)
Pyron an Zenon
Erinnerung an Versprechungen (Bekleidung etc.)
Ζήνωνι χαίρειν Πύρων. 
καλῶς ποιήσεις, καθὰ καὶ 
προσεφώνησας ἀξιωθεὶς 
καὶ ὡμολόγησας πᾶν τὸ 
δυνατὸν ποιήσειν, φροντίσας 
ὅπως τό τε παιδίον ἱματισθῆι 
καὶ εἰς τὸ παλαιστρίδιον ἀπο
στέλληται  μετὰ δὲ ταῦτα 
αὐτό γε τὸ ἀναγκαῖον περὶ 
σιταρίου φροντίσας, ὅπως μὴ 
ἐνδεεῖς ὦμεν καὶ ἐλαιδίου 
καὶ κάν τί σοι ἄλλο φαίνηται, ἵνα 
παυσώμεθα ἀσχημονοῦντες· 
καὶ εἴ σοι φαίνεται, μὴ ἀποσύνταξον ὥσπερ 
τοὺς κυβευτὰς ἐπιτηροῦντας 
ὡς ἂν εἰσερχώμεθα ἀπο
παιδαριοῦν γυμνοὺς ἱστάντας 
ἡμᾶς. ἀλλʼ εἴ σοι ἡμῶν 
πολυτελέστερον τὸ τριβώνιον 
φαίνεται εἶναι, ὀθόνιόν τι ἡμῖν 
σύνταξον δοῦναι, ἕως ἂν 
ἱματίου ἐπήβολοι γενώμεθα. 
καὶ τὸ ὅλον δὲ παῦσαι ἀσυνθετῶν 
περὶ ὧν ἂν ὁμολογήσηις ἡμῖν, 
[ἵ]να μὴ [ἐ]ξαθυμῶμεν. καὶ πρὸς τὸν 
Ἰάσονα γράψον περὶ ὧν σοι φαίνεται. 
εὐτύχει.